stanford-oval/wikipedia huggingface dataset:
Ankh
Käyttö taiteessa

Egyptiläisessä hautataiteessa ankh-symbolia kuvattiin usein elämään (etenkin kuolemanjälkeiseen elämään) liittyvissä yhteyksissä, esimerkiksi seinämaalauksissa, joissa manalan jumala Anubis ojensi vainajalle ankhin avaimeksi tuonpuoleiseen elämään. Egyptissä valmistettiin myös ankh-symbolia esittäviä amuletteja. Ankh tunnetaan myös suojelusamulettina ja se on myös liitetty hedelmällisyyteen.kenen mukaan? Ankh-merkkiä käytettiin egyptiläisessä taiteessa usein kuvaamaan veden elämääantavaa voimaa. Esimerkiksi jumalat saatettiin esittää kaatamassa vesiastiasta ankh-merkkejä faaraon päälle.
Ankh oli muinaisessa Egyptissä myös suosittu koriste-elementti temppeleiden seinissä ja pylväissä. Se esiintyy usein yhdessä "pysyvyyttä" merkitsevän djed-hieroglyfin kanssa.
Erään suositun teorian mukaan lenkki esittää naista tai naisen sukupuolielintä, pystysuora viiva miestä tai miehen sukupuolielintä. Vaakasuora linja edustaisi lapsia. Vaikka turistioppaat Egyptissä suosivatkin tätä teoriaa, yksikään akateeminen tutkimus ei tue tätä käsitystä.lähde?
Ristiä on kuvattu myös seisovan ihmisen symboliksi, jolloin lenkki kuvastaa päätä, suora torsoa ja yhteenliitettyjä jalkoja, ja vaakasuora linja sivulle levitettyjä käsiä. Länsimaisessa esoteriassa ristiä on sovitettu myös ihmisen kasvoille siten, että suora symboloi nenänvartta, vaakasuora kulmakarvojen päälle vedettyä linjaa ja lenkki otsalla sijaitsevaksi oletettua kolmatta silmää. Näillä tulkinnoilla ei vaikuta olevan akateemisen tutkimuksen tukea.lähde?
Ankh-kuviota sanotaan myös auringon jumalan symboliksi.lähde?
Aiheesta muualla

Kuvia tai muita tiedostoja aiheesta Ankh Wikimedia Commonsissa
Horus-jumala antaa ankh-ristin muodossa elämän faarao Ramses II:lle.
Annikki

| Annikki |
| --- | --- |
Nimipäivä:   
– suomenkielinen:  9. joulukuuta
– ruotsinkielinen:  –
– ortodoksinen:  mm. 10. helmikuuta
Muunnelmia:  Annika
Vastineita eri kielissä:  Annick
Nimen alkuperä:  Hannah
Infobox OKNimi-testi OK: 
Annikki on suomalainen naisen etunimi. Se on hellittelymuoto Anna-nimestä, joka tulee heprean suosiota tai armoa tarkoittavasta nimestä Hannah.
Annikki on suomalaisessa kansanrunoudessa metsän emäntä tai Tapiolan tytär. Kalevalassa Annikki on Ilmarisen sisar.
Annikki oli yksi suosituimmista tyttölapsille annetuista nimistä 1920-luvulta 1940-luvulle asti. 1930-luvulla se oli jopa suosituin tyttöjen etunimi. Vuoden 2019 loppuun mennessä Annikki-nimen on saanut 99 052 suomalaista naista ja muutama mies.
Annikki almanakassa

Annikki on otettu almanakkaan vuonna 1929. Annikit viettävät nimipäivää 9. joulukuuta, jolloin juhlivat myös Anna, Anne, Anni, Anu, Anneli, Annika ja Annukka.
Tunnettuja Annikkeja

Annikki Aarnio, pikajuoksija
Annikki Arni (oikealta nimeltään Aino Annikki Arni), laulaja, näyttelijä
Annikki Brander-Pitkänen, Anse Brand, kirjailija
Annikki Bärman, kirjailija
Annikki Huhta, pappi, opettaja ja kouluttaja
Annikki Järvinen, kasvatustieteilijä
Annikki Kaivola-Bregenhøj, folkloristiikan emeritaprofessori
Annikki Kari, kirjailija
Annikki Kariniemi, kirjailija
Annikki Karvinen, tekstiilitaiteilija
Annikki Keinonen, kansakoulunopettaja, lähetystyöntekijä ja lastenkirjailija
Annikki Koistinen, kansanedustaja
Annikki Komsi, kirjailija
Annikki Kuisman (o.s. Väkeväinen), kauneusalan yrittäjä, Metro-tyttöjen perustajajäsen
Annikki Linnasalmi, kasvipatologian tutkija
Annikki Linnoila, näyttelijä
Annikki Luukela, valotaiteilija
Annikki Maattola, keilaaja ja urheiluampuja
Annikki Maruna, oik. Ilta Annikki Aaltonen, kirjailija
Annikki Mäkelä, insinööri ja metsänhoitotieteen professori
Annikki Paasikivi, presidentti Paasikiven tytär
Annikki Palmén, kasvitieteilijä
Annikki Pellinen, näytelmäkirjailija
Annikki Piukka (oik. Edla Paajanen), kirjailija
Annikki Raatikainen, lastenkodin johtaja ja kirjailija
Annikki Rasti, runoilija
Annikki Reijonen, kirjailija ja suomentaja
Annikki Saarela, pankinjohtaja
Annikki Sankari, kirjailija
Annikki Setälä, kirjailija
Annikki Suni, kirjallisuuden kääntäjä
Annikki Suviranta, osastopäällikkö, kodin taloustieteen dosentti
Annikki Tapiovaara, muotoilija ja sisustusarkkitehti
Annikki Toikka-Karvonen, museonjohtaja, taideteollisuuskriitikko ja päätoimittaja
Annikki Turunen, opettaja ja kirjailija
Annikki Tähti, laulaja
Annikki Uimonen, laulaja
Annikki Virvatuli, kirjailija
Annikki Wiirilinna, toimittaja
Annikki Yrjänäinen, lausuntataiteilija, lausunnan ja äänenkäytön lehtori
Kuvitteellisia Annikkeja

Annikki Metsola, o.s. Leppävaara, tv-sarjassa Metsolat
Anomodontia

| Anomodontia |
| --- | --- |
 Suminia
 Permikausi – Triaskausi  (Mahdollisesti myös Liitukausi) 269–215 Ma (Mahdollisesti vielä 110 Ma)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida
Alalahko::  †Anomodontia  Owen, 1895
Katso myös
   Anomodontia Wikispeciesissä   Anomodontia Commonsissa 
Infobox OKNimi-testi OK: 
Anomodontia on sukupuuttoon kuollut terapsidien alalahko. Useimmat anomodontit olivat kasvinsyöjiä, ja niiden monimuotoisin ja menestynein ryhmä on Dicynodontia. Dikynodonteista Lystrosaurus oli menestynein. Se on laajimmalle levinnyt selkärankainen maaeläin maapallon historiassa. Anomodontit ilmestyivät permikauden keskivaiheilla noin 269 miljoonaa vuotta sitten ja hävisivät myöhäistriaskaudella noin 215 miljoonaa vuotta sitten. Saattaa kuitenkin olla että viimeiset alalahkoon kuuluneet lajit selvisivät varhaisliitukaudelle n. 110 miljoonaa vuotta sitten asti, mikäli eräs sirpaleinen löytö osoittautuu dikynodontiksi. Anomodontit olivat permikauden lopulla ja triaskaudella hallitsevia kasvinsyöjiä. Basaalisimmilla (”primitiivisimmillä”) Anomodontian jäsenillä on vielä kokonainen hampaisto, kuten Biseridensin erilaistuneet hampaat, mutta myöhemmiltä anomodonteilta kuten Dicynodontian edustajilta hampaat puuttuvat lähes kokonaan tai jopa täysin. Hampaiden sijasta niillä oli keratiinista muodostunut nokka.
Luokittelu

Kladi: Synapsida (synapsidit)
Lahko Therapsida (terapsidit)
Alalahko: Anomodontia
Suku: Biseridens
Yläheimo: Anomocephaloidea
Suku: Anomocephalus
Suku: Tiarajudens
Osalahko: Venyukovioidea
Heimo: Otsheridae
Suku: Otsheria
Suku: Suminia
Heimo: Venyukoviidae
Suku: Ulemica
Suku: Venjukovia
Kladi: Chainosauria
Suku: Galechirus
Suku: Galeops
Suku: Galepus
Suku: Patranomodon
Osalahko: Dicynodontia (dikynodontit)
Luokittelu > Fylogenia

Tämä kladogrammi perustuu kallon ominaisuuksiin, sillä useimmat näistä terapsideista tunnetaan vain kallon perusteella. Jun Liu, Bruce Rubidge & Jinling Li (2009):
Rubidge & Sidor (2001):
Kannemeyerian kallo
Galepus joubertin fossiili
Kameruninhunajabulbuli

| Kameruninhunajabulbuli> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Hunajabulbulit Baeopogon
Laji::  clamans
Kaksiosainen nimi
 Baeopogon clamans  (Sjöstedt, 1893) 

Katso myös
   Kameruninhunajabulbuli Wikispeciesissä  
Infobox OKNimi-testi OKIUCN-testi OK: 
Kameruninhunajabulbuli (Baeopogon clamans) on bulbulien heimoon kuuluva varpuslintu.
Levinneisyys

Kameruninhunajabulbulia tavataan Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa ja Nigeriassa. Lajin on raportoitu olevan paikallisesti melko yleinen, ja sen kannankehitys on nouseva. Se on luokiteltu elinvoimaiseksi.
Annie Duke

| Annie Duke |
| --- | --- |
 Annie Duke 2010
Henkilötiedot
Syntynyt: 13. syyskuuta 1965 ja 1965 
Kansalaisuus:   Yhdysvallat
Pokerinpelaaja
WSOP-voitot:  1
WSOP-rahasijat:  33 
WPT-voitot:  0
EPT-voitot:  0
Turnausansiot (USD):  3 414 979
Päivitetty:  8. elokuuta 2007
Annie Duke (s. 13. syyskuuta 1965 Concord, New Hampshire) on yhdysvaltalainen pokeriammattilainen. Hän on kaikkien aikojen eniten rahaa ja rahasijoja World Series of Poker -turnauksissa voittanut naispelaaja.
Annie Duke varttui New Hampshiressa, jossa hänen isänsä kirjailija ja kielitieteilijä Richard Lederer opetti St. Paul's Schoolissa. Duken veli Howard Lederer on myös pokeriammattilainen ja sisko Katy Lederer kirjailija ja runoilija. Äiti Rhoda Lederer oli kotiaäitinä 20 vuotta mutta lasten aikuistuttua siirtyi harrastajanäyttelijästä ammattilaiseksi.
Duke opiskeli Columbian yliopistossa pääaineinaan englannin kieli ja psykologia. Hän sai Kansallisen tiedesäätiön stipendin, jolla hän pääsi Pennsylvanian yliopistoon opiskelemaan kognitiivista psykologiaa, erityisesti psykolingvistiikkaa. Duke jätti koulun kesken vuonna 1992 keskittyäkseen perheeseensä ja muutti Columbukseen, Montanaan miehensä Ben Duken kanssa.
Pokeriura

Montanassa asuessaan Duke alkoi pelata laillisissa pelihuoneissa Billingsissä. Hänen veljensä Howard oli jo ammattilainen ja veli auttoi Dukea sekä tiedollisesti että taloudellisesti. Vuonna 1994 Duke muutti aviomiehensä kanssa Las Vegasiin ja aloitti täyspäiväisen pokerin pelaamisen. Ennen vuotta 2004 hänen paras saavutuksensa oli kymmenes tila vuoden 2000 World Series of Pokerin pääturnauksessa. Tuossa turnauksessa hän oli kahdeksannella kuulla raskaana odottaessaan kolmatta lastaan.
Alkuvuodesta 2004 Duke saavutti huomiota valmennettuaan näyttelijä Ben Affleckia, joka sen jälkeen voitti vuoden 2004 Kalifornian osavaltion pokerimestaruuden. Toukokuussa Annie Duke sai toistaiseksi ainoa WSOP-rannekkeensa voitettuaan 2 000 dollarin omaha hi-lo split -turnauksen. Syyskuussa hän voitti ensimmäisen vuosittaisen World Series of Poker Tournament of Champions -kutsukilpailun ja kaksi miljoonaa dollaria. Turnauksen jälkeen hän oli vieraana Late Show with David Letterman -ohjelmassa.
Annie Duke on kieltäytynyt pelaamasta vain naisille tarkoitetuissa turnauksissa, koska hänen mielestään pokeri on peli, jossa miehillä ja naisilla on yhtäläiset mahdollisuudet menestyä.
Vuonna 2006 GSN:llä oli ohjelma Annie Duke Takes on the World, jossa Duke pelasi amatööripelaajia vastaan. Hän oli myös mukana Poker After Dark -pokeriohjelman ensimmäisellä tuotantokaudella kahdella viikolla.
Elokuussa 2007 Duken pokeriuran turnausansiot ylittivät 3,4 miljoonaa dollaria.
Muuta

Duke on edustanut Ultimatebet.com-nettipokerihuonetta vuodesta 2000 ja kirjoittaa artikkeleita sen internetsivustolle. Hänen siskonsa Katy Lederer on kirjoittanut perheestä kirjan Poker Face: A Girlhood Among Gamblers. Annie puolestaan on julkaissut elämäkerran nimellä Annie Duke: How I Raised, Folded, Bluffed, Flirted, Cursed, and Won Millions at The World Series of Poker.
Vuonna 2002 Duke muutti Portlandiin, Oregoniin työskennelläkseen ieLogic-yritykselle, joka tuottaa ohjelmistoja internetkasinoille. Annie ja Ben Duke erosivat vuonna 2004. Vuonna 2005 Duke muutti neljän lapsensa kanssa Hollywood Hillsiin, Los Angelesiin. Hän seurustelee näyttelijä-tuottaja Joe Reitmanin kanssa. Joulukuussa 2006 Duke kilpaili NBC:n visailuohjelmassa 1 vs. 100.
Duke osallistui Diili-tositelevisiosarjaan 8. tuotantokaudella ja sijoittui toiseksi kilpailussa.
Kirjallisuutta

Annie Duke: How I Raised, Folded, Bluffed, Flirted, Cursed, and Won Millions at the World Series of Poker.  Hudson Street Press, 2005.  ISBN 1-59463-012-7
Katy Lederer: Poker Face: A Girlhood Among Gamblers.  Three Rivers Press, 2004.  ISBN 1-4000-5276-9
Aiheesta muualla

Viralliset kotisivut
Annie Duke The Hendon Mob Poker Databasessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Tšekki  Korea 
Henkilöt:  DDB
Anopolis

| Anopolis> Ἀνώπολις |
| --- | --- |
 Näkymä Anopoliin akropoliilta nykyiseen Anópolin kylään.
Sijainti
 Anopolis
Koordinaatit:  35°12′50″N, 24°05′04″E
Valtio:  Kreikka
Paikkakunta:  Anópoli, Sfakiá, Chaniá, Kreeta
Historia
Tyyppi:  kaupunki
Kulttuuri:  antiikki
Alue:  Kreeta
Infobox OKNimi-testi OK: 
Anopolis (m.kreik. Ἀνώπολις, Anōpolis) oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi lähellä nykyistä Anópolin kylää.
Maantiede

Anopolis sijaitsi Kreetan lounaisosassa lähellä saaren etelärannikkoa. Sen lähellä sijaitsi Aradenin kaupunki ja rannikolla nykyisen Loutrón kylän paikalla Foiniksin kaupunki, joka toimi Anopoliin satamana. Lännempänä rannikolla sijaitsi Tarrhan kaupunki. Kaupungin akropoliina eli yläkaupunkina toimi rannikkoharjanne, joka sijaitsee nykyisten Loutrón ja Anópolin kylien välissä.
Anopoliin kaupunkivaltion hallussa olleen alueen kooksi on arvioitu noin 25–100 neliökilometriä. Lännessä poliksen alueen rajana toimi oletettavasti nykyisin Arádainan rotkona tunnettu rotko.
Historia

Anopoliin historiasta ei tiedetä paljoakaan. Myöskään sen asemasta varsinaisena poliksena eli itsenäisenä kaupunkivaltiona jo arkaaisella tai klassisella kaudella ei ole täyttä varmuutta. Sitä ei kutsuta suoraan polikseksi missään antiikin aikaisessa lähteessä, mutta sillä oli tämä asema ainakin hellenistisellä kaudella 200–100-luvuilla eaa., mikä käy ilmi muun muassa kaupungin muiden polisten kanssa tekemistä sopimuksista. Kaupungin kansalaisesta käytettiin etnonyymejä Anōpolitas (Ανωπολίτας) ja Anōpolitēs (Ανωπολίτης).
Stefanos Byzantionlainen piti Anopolista samana kaupunkina kuin Araden. Tämä sekaannus on voinut johtua joko kaupunkien läheisyydestä tai siitä, että Araden, joka oli polis vasta hellenistisellä kaudella, liitti jossakin vaiheessa Anopoliin itseensä.
Rakennukset ja löydökset

Anopoliin kaupunki on ollut ympäröity torneilla varustetuin muurein, jotka on ajoitettu 200-luvulle eaa. Akropoliilta ja sen rinteestä on löydetty jäänteitä myös muista rakennuksista. Akropoliin pohjoispuoliselta tasangolta eli nykyisen Anópolin ympäristöstä on löydetty antiikin aikaisten maatilojen ja talojen jäänteitä. Pääosa kaupungin löydöistä ajoittuu klassiselle ja hellenistiselle kaudelle, mutta vähäisempiä löytöjä on tehty jo arkaaiselta kaudelta.
Annie (vuoden 1982 elokuva)

| Annie |
| --- | --- |

Ohjaaja:  John Huston
Käsikirjoittaja:  Carol Sobieski
Tuottaja:  Ray Stark
Säveltäjä:   Charles Strouse  Ralph Burns 
Kuvaaja:  Richard Moore
Leikkaaja:  Michael A. Stevenson
Tuotantosuunnittelija:  Dale Hennesy
Pukusuunnittelija:  Theoni V. Aldredge
Pääosat:   Albert Finney  Carol Burnett  Bernadette Peters  Ann Reinking  Tim Curry  Geoffrey Holder  Edward Herrmann  Aileen Quinn 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Rastar 
Levittäjä:  Columbia Pictures Netflix
Ensi-ilta:   Yhdysvallat 18. kesäkuuta 1982  Suomi 25. joulukuuta 1982 
Kesto:  128 minuuttia
Alkuperäiskieli:  englanti
Budjetti:  50 000 000 dollaria
Tuotto:  57 059 003 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Annie on vuonna 1982 ensi-iltansa saanut John Hustonin ohjaama yhdysvaltalainen elokuvamusikaali.
Juoni

Lastenkodissa asuvan Annien elämä muuttuu, kun hän pääsee asumaan miljonääri herra Warbucksin luokse. Henkilökunta on ystävällinen, ja Annie viihtyy. Lisäksi Warbucks alkaa pitää Anniesta koko ajan enemmän. Lastenkodin johtaja alkaa juonia rahan huiputusta vankilasta vapautuneen veljensä kanssa. He onnistuvat 50 000 dollarin huijauksessa esiintymällä Annien vanhempina. Kun huijaus paljastuu, syntyy suuri kahakka. Lopulta lastenkodin johtaja ja tämän veli pidätetään huijauksesta, ja Warbucks adoptoi Annien.
Näyttelijät

| 0 | 1 | 2 |
| --- | --- | --- |
|  Aileen Quinn  | … |  Annie   |
|  Albert Finney  | … |  Oliver Warbucks   |
|  Carol Burnett  | … |  Agatha ”Aggie” Hannigan, lastenkodin johtaja   |
|  Tim Curry  | … |  Daniel Francis ”Rooster” Hannigan   |
|  Bernadette Peters  | … |  Lily St. Regis   |
|  Ann Reinking  | … |  Grace Farrell   |
|  Edward Herrmann  | … |  Franklin D. Roosevelt   |
|  Geoffrey Holder  | … |  Punjab   |
Vastaanotto

Video-oppaassa vuodelta 1994 Harri Närhi kirjoitti mestariohjaaja Hustonin Annien tarjoavan paljon suurieleisiä musiikkinumeroita ja sujuvan tarinan, mutta vain vähän lämpöä. Hän antoi elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Annie Internet Movie Databasessa (englanniksi)
Annie Elonet.
Koppolan sairaala

| Koppolan sairaala |
| --- | --- |
 Koppolan sairaalan vanha päärakennus, joka valmistui kunnalliskodiksi 1920-luvulla.
Sijainti
Osoite:  Kartanotie 10, 80230 Joensuu
Historia
Perustettu:  1954
Lakkautettu:  1996
Koppolan sairaala oli vuosina 1954-1996 Joensuussa toiminut psykiatrinen sairaala.
Historia

Sairaalan historia alkaa vuodesta 1954, kun vanhaan kunnalliskotiin (Axel Mörne, n.1927)  perustettiin Joensuun kaupungin mielisairaala. Jo pian sairaalan omistuspohjaa laajennettiin tuomalla mukaan muita kuntia. Varsinaisen Koppolan sairaalan perustamisen yhteydessä luotiin Koppolan sairaalan kuntainliitto, jonka tehtävänä oli johtaa sairaalan taloutta ja hallintoa.
Koppolasta tuli yksi lukuisista Suomeen samoihin aikoihin rakennetuista B-mielisairaaloista. Niissä hoidettiin vähäoireisia potilaita, joiden hoitoajat olivat pitkiä. Uusi arkkitehti Jaakko Paatelan suunnittelema sairaalarakennus valmistui vuonna 1967, mikä lisäsi sairaalan kapasiteettia huomattavasti. Sairaalassa oli uudisrakennuksen valmistumisen jälkeen 240 potilaspaikkaa. Potilaita sairaalaan otettiin kuntainliiton jäsenkunnista Joensuusta, Outokummusta, Enosta, Pyhäselästä, Rääkkylästä, Tohmajärveltä, Kesälahdelta ja Värtsilästä. Samaan aikaan rakennettiin henkilöstölle asuintaloja. Vanha rakennus peruskorjattiin tässä yhteydessä askartelu- ja terapiatoimintaan, mutta rakennukseen jäi kuitenkin yksi miesten osasto. Koppolan potilaat olivat monesti tahdosta riippumattomassa hoidossa, ja sairaalassa oli myös kehitysvammaisia potilaita, joille Koppola ei ollut tarkoituksenmukainen hoitopaikka.
Lääkehoidon lisäksi sairaalassa oli runsaasti erilaista harrastetekemistä ja vaihtoehtoisia toimintamuotoja, kuten taideterapiaa. Työterapiassa tehtiin jopa suuria ja vaativia projekteja, kuten lasikuituveneiden valmistusta. Potilaiden päivät koostuivat useimmiten television katsomisesta, lehtien lukemisesta ja korttipeleistä. Koppolassa oli myös vaatimaton sivukirjasto. Pyhäselän rannalle rakennettiin sairaala varten sauna, jota potilaat pääsivät säännöllisesti käyttämään. 1980-luvun loppua kohden pyrittiin kuntouttamaan potilaita etenevissä määrin avohoitoon. Tämä edistyksellinen työ jäi kuitenkin lyhyeksi, kun sairaalan lakkauttamisesta alettiin suunnitella. 1990-luvun alun lama oli monen psykiatrisen sairaalan surma ja koski myös Koppolaa, sillä sairaala lakkautettiin vuonna 1996.
Vuoden 1967 sairaalakiinteistö päätyi myöhemmin Joensuun kaupungin terveyskeskussairaalaksi ja se sai nimen Kotilahden sairaala. Vanhemmassa rakennuksessa toimi Kotikartano-niminen mielenterveysyhdistys, joka toiminnallaan oli jatkumo paikan psykiatriselle historialle. Rakennuksen käyttö päättyi vuonna 2009. Sairaalarakennuksia yritettiin myydä, mutta ne eivät herättäneet kiinnostusta. Rakennukset joutuivat tyhjillään ollessaan rajun ilkivallan kohteeksi, ja vuonna 2024 uudempi sairaalarakennus purettiin, mutta vanhempi sairaalarakennus on edelleen olemassa.
Vuonna 1967 valmistui arkkitehti Jaakko Paatelan suunnittelema uusi sairaalarakennus. Se purettiin vuonna 2024.
Anthemus

| Anthemus> Ἀνθεμοῦς.Sijainti |
| --- | --- |
 Anthemus
Koordinaatit:  40°26′38″N, 23°15′16″E
Valtio:  Kreikka
Paikkakunta:  Galátista, Polýgyros, Chalkidikí, Keski-Makedonia
Historia
Tyyppi:  kaupunki
Huippukausi:  300-luku eaa.
Kulttuuri:  antiikki
Alue:  Anthemus, Traakia
Infobox OKNimi-testi OK: 
Anthemus (m.kreik. Ἀνθεμοῦς, Anthemūs tai Anthemous; lat. Anthemus) oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Se sijaitsi nykyisen Polýgyroksen kunnan alueella noin kolme kilometriä etelälounaaseen nykyisestä Galátistan kaupungista.
Maantiede

Anthemuksen kaupunki sijaitsi Anthemuksen alueella nykyisen Chalkidikín niemimaan länsiosissa. Antiikin aikana alue ei ollut osa Khalkidikea, josta koko niemimaa on saanut nykyisen nimensä. Kaupunki oli rakennettu samannimisen joen varrelle keskelle hyvin viljavaa laaksoa. Anthemuksen kaupunkikeskus sijoitetaan kukkulalle, joka sijaitsee noin 500 metriä länteen Pyhän Paraskevan (Agía Paraskeví) kirkosta, joka puolestaan sijaitsee noin neljä kilometriä etelälounaaseen Galátistan kaupungin keskustasta.
Anthemuksesta länsiluoteeseen sijaitsi Strepsan kaupunki ja kauempana samassa suunnassa Therme ja myöhemmin Thessalonike. Kaupungista etelään sijaitsivat Olynthos ja Poteidaia. Anthemuksen kaupunkivaltion hallussa olleen alueen kokoa ei tunneta.
Historia

Anthemuksen historiasta tiedetään vain vähän. Vaikka Anthemus on luetteloitu nykytutkimuksessa klassisen kauden polisten eli itsenäisten kaupunkivaltioiden joukkoon, sen todellinen asema tuolloin tunnetaan kuitenkin huonosti. Anthemus vaikuttaa olleen alun perin alueensa nimi, ja Anthemuksen kaupunki vaikuttaa syntyneen 300-luvulla eaa. Se kuului varhaiseen Makedonian valtakuntaan, ja Filippos II antoi sen olynthoslaisille.
Makedonian monien muiden paikkojen tavoin myös Anthemus antoi hellenistisellä kaudella nimensä kaupungille Aasiassa: sen mukaan nimettiin Mesopotamiassa sijainnut Anthemusia. Kaupunki mainitaan edelleen Rooman keisarikauden lähteissä. Kaupungin kansalaisesta käytettiin etnonyymejä Anthemūntios (Ἀνθεμούντιος) ja Anthemūsios (Ἀνθεμούσιος).
Rakennukset ja löydökset

Antiikin kirjallisten lähteiden perusteella Anthemus on ollut kaupunkikeskus tai mahdollisesti linnoitus. Kaupungin paikalta on löydetty piirtokirjoituksia.
Khomas

| Khomas |
| --- | --- |
 Asuinalue Windhoekissa
 Alueen sijainti Namibiassa
Valtio:  Namibia
Hallinto:  
 – hallinnollinen keskus:  Windhoek
Pinta-ala:  36 950 km²
Väkiluku (2023):  494 605
 – väestötiheys:  13,4 as./km²
Lyhenteet:  
 – ISO 3166:  NA-KH
Khomas on yksi Namibian neljästätoista alueesta. Sen pinta-ala on 36 950 neliökilometriä. Siellä oli vuoden 2023 väestönlaskennan mukaan 494 605 asukasta. Khomasin pääkaupunki on koko maan pääkaupunki Windhoek.
Khomas on yksi Namibian kolmesta alueesta, jolla ei ole rantaviivaa eikä ulkomaan rajaviivaa. Siellä on ollut aiemmin kaivostoimintaa, mutta se on menettänyt merkityksensä.
Aiheesta muualla

Kuvia tai muita tiedostoja aiheesta Khomas Wikimedia Commonsissa
Namibian hallinnolliset alueet
Erongo
Hardap
Itä-Kavango
ǁKaras
Khomas
Kunene
Länsi-Kavango
Ohangwena
Omaheke
Omusati
Oshana
Oshikoto
Otjozondjupa
Sambesi
Anomeeri

Anomeerit ovat IUPAC:n määritelmän mukaan sokereiden syklisten muotojen diastereomeereja, joilla ainoastaan yhden hiilen konfiguraatio on erilainen. Aldooseilla ero on C-1-hiilessä ja ketooseilla C-2-hiilessä. Tämä tarkoittaa hemiasetaalin tai hemiketaalin hydroksyyliryhmän asentoa renkaaseen nähden.
Nimeäminen

Sokerit voivat olla liuoksissa kahtena rengasmaisena muotona, furanoosina ja pyranoosina, jotka eroavat toisistaan renkaan hiiliatomien määrän perusteella. Kun avoketjuinen sokerimolekyyli muuntuu rengasrakenteiseksi, molekyyliin muodostuu uusi kiraalinen hiiliatomi, jota kutsutaan anomeeriseksi hiileksi. Jos tähän hiileen liittynyt niin kutsuttu anomeerinen hydroksyyliryhmä osoittaa rengasrakenteen tasoon nähden alaspäin, sitä nimitetään d-tyypin sokerimolekyylin tapauksessa α-anomeeriksi, l-tyypin sokerilla kyseessä on β-anomeeri. Jos hydroksyyliryhmän suunta on ylöspäin, kyseessä on d-tyypin sokerimolekyylin tapauksessa β-anomeeri, l-tyypin sokerilla kyseessä on α-anomeeri. Jos molekyylin stereoisomerian kuvaamiseen käytetään d- ja l-kirjaimia, tulee anomeerimuodon osoittava kreikkalainen kirjain ennen niitä, esimerkiksi α-d-glukopyranoosi. d- ja l-kirjaimet kirjoitetaan IUPAC:n ohjeiden mukaisesti kapiteelilla (engl. small caps).
| --- | --- |

α-d-glukopyranoosi:  β-d-glukopyranoosi